**8*-*րդկրթականհարթակ**

**1-ին շաբաթ**

***Նախորդ տարվա գիտելիքների ստուգում/ծանոթություն։***

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*
* Ծանոթանալ աշակերտների հետ, հարցերի օգնությամբ քննարկել ամառային արձակուրդները
* Կրկնել հայերենի այբուբենը, վերհիշել տառ/հնչյուն սահմանումները

***Նոր դաս։***

* **Գրականություն**
* **Մեսրոպ Մաշտոցի կենսագրությունը, հայ գրերի գյուտը /**տեսանյութիդիտում**/**
* **Գրերի կարևորությունը -** հայգրողներիանդրադարձը՝գյուտիստեղծմանը **/**Ստեփան Զորյան, Լեո, Շիրազ /աշակերտներին կտրամադրվեն համապատասխան խոսքերը/
* **Բառագիտություն –** թեմատիկբառերի բացատրությունները, թեմատիկ հոմանիշներ ու հականիշներ
* **Քերականություն** – Հնչյունների տեսակները
* **Մշակույթ -** **Հայոց այբուբենին նվիրված պուրակներն ու հուշարձանները –** նկարագրությունը

**Մեսրոպ Մաշտոցի կենսագրությունը, հայ գրերի գյուտը**

Մեսրոպ Մաշտոցը հայ գրերի ստեղծողն է, առաջին թարգմանիչը, առաջին ուսուցիչն ու հայալեզու դպրոցի հիմնադիրը, ծնվել է պատմական Հայաստանի Տարոն գավառի Հացեկաց գյուղում։ Մաշտոցի ծննդյան տարին ընդունված է համարել 362 թ.։ Վախճանվել է 440 թ. փետրվարի 17-ին: Մեսրոպի ծնողների մասին գիտենք միայն այնքանը, որ հոր անունը Վարդան է։ Մեսրոպը իր ժամանակի համար լավ կրթություն է ստացել հայրենի գավառում` Տարոնում, որից հետո գնացել է Վաղարշապատ մայրաքաղաքը, և պաշտոնավարել Խոսրով Գ-ի արքունիքում՝ որպես զինվորական գրագիր: Նա իմացել է հունարեն, ասորերեն և պարսկերեն, որոնցով հայկական արքունիքում վարում էին գրագրությունները։ Թե քանի տարի է Մեսրոպը պաշտոնավարել արքունիքում` հայտնի չէ, բայց հայտնի է, որ նրան արքունիքում սիրել ու համակրել են։

Ապա Մեսրոպը թողել է ծառայությունը, ընդունել հոգևոր կոչում և իրեն նվիրել ճգնավորության, իր կյանքն անցկացնում էր մենակեցության մեջ, մարդկանցից հեռու, քարանձավներում։

Այնուհետև, առնելով իր աշակերտներին, նա մեկնում է Գողթնի կողմերը, որտեղ դեռևս ամուր պահպանվում էին հեթանոսական կրոնն ու սովորույթները։

Մաշտոցը մտահոգված էր ամբողջ հայ ժողովրդի ճակատագրով։ Բանն այն է, որ հայ ժողովրդի վիճակը Մեսրոպի գործունեության տարիներին չափազանց ծանր էր: Երկիրը բաժանված էր երկու մեծ տերությունների` հռոմեական և պարսկական պետությունների միջև։ Ձուլման վտանգը սպառնում էր երկու հատվածներում էլ:

Եվ Մեսրոպը մտածում է հայկական գրեր ստեղծելու մասին։

Իր մտադրությունն իրականացնելու նպատակով Մեսրոպը վերադառնում է մայրաքաղաք՝ Վաղարշապատ, և դիմում Սահակ Պարթև կաթողիկոսին։ Պարզվում է, որ Սահակն էլ նույն մտատանջությունների մեջ է, ուստի ընդունում է Մեսրոպի առաջարկը, ապա երկուսով դիմում են Վռամշապուհ արքային, ու ստանալով նրա համաձայնությունը՝ անցնում գործի։

Վերցնելով մի խումբ երիտասարդների, Մեսրոպը դիմեց դեպի այն ժամանակվա ուսումնական ու գիտական մեծագույն կենտրոններ՝ Եդեսիա, Ամիդ, Սամոսատ: Զանազան գրքեր կարդալով նա ուսումնասիրեց տարբեր լեզուների այբուբենները, ծանոթացավ դրանց կառուցվածքին, տառերի ձևերին, գրության սկզբունքներին, որոնց իմացումն անհրաժեշտ էր հայկական գրեր ստեղծելու համար։ Եվ այս բոլորից հետո ձեռնամուխ եղավ հայոց գրերի ստեղծմանը։ Ծանոթ լինելով արդեն բազմաթիվ այբուբենների, Մեսրոպը 405-406 թվականին կազմեց հայերենի այբուբենը` ստեղծելով միանգամայն յուրահատուկ տառեր` հետևելով գրության լավագույն սկզբունքներին։

Մեսսրոպ Մաշտոցի ստեղծած այբուբենն ուներ 36 տառ,այն սկսվում էր ա-ով և ավարտվում ք-ով: Ավելի ուշ՝ 12-րդ դարում, ավելացան օ և ֆ տառերը:Մաշտոցն անթերի որոշել է հայերենի բառակազմիչ հնչյունների իրական համակարգը՝ առաջնորդվելով մեկ հնչյունին՝ մեկ տառ սկզբունքով, դասավորել տառերը հունական այբուբենի հերթականությամբ, յուրաքանչյուր տառի տվել անուն (այբ, բեն, գիմ…), թվային արժեք (Ա = 1, Ժ = 10, Ճ = 100, Ռ = 1000…), սահմանել գրության՝ ձախից աջ ուղղությունը:

Մեսրոպ Մաշտոցի կենսագիրն է եղել նրա աշակերտ Կորյունը:

Հայոց տառերը քանդակվել են խաչքարերի տեսքով և տեղադրվել Օշական գյուղում, որտեղ թաղված է Մեսրոպ Մաշտոցը:

**Հարցերևառաջադրանքներառարկայիչափորոշչայիննվազագույնպահանջներիկատարումըստուգելուհամար*.***

* Ո՞վէՄեսրոպՄաշտոցը։
* Որտե՞ղ է ծնվել Մեսրոպ Մաշտոցը։
* Ի՞նչ լեզուներով էին վարում գրագրությունները արքունիքում։
* Ինչպիսի՞ն էր Հայաստանի վիճակը Մեսրոպ Մաշտոցի արքունիքում ծառայության տարիներին։
* Ո՞ր թվականներին Մեսրոպը կազմեց հայերենի այբուբենը։
* Քանի՞ տառ ուներ այբուբենը սկզբում։
* Որտե՞ղէթաղվածՄեսրոպՄաշտոցը*։*
* *Ինչպե՞ս կարող ես 3648 թիվը հայերեն տառերով գրել։*
* Աշակերտների հետ քննարկել *կենսագրության և տեսանյութի* բովանդակությունը։
* Աշակերտների պատասխանները ամփոփել։
* Մեսրոպ Մաշտոցը հայ գրերի ստեղծողն է, առաջին թարգմանիչը, առաջին ուսուցիչը ու հայալեզու դպրոցի հիմնադիրը։
* Մեսրոպ Մաշտոցը ծնվել է Տարոն գավառի Հացեկաց գյուղում։
* Արքունիքում գրագրությունները վարում էին հունարեն, ասորերեն ու պարսկերեն։
* Երկիրը բաժանված էր հռոմեական և պարսկական պետությունների միջև և ձուլման վտանգ կար։
* Հայերենի այբուբենը կազմվեց 405-406 թվականներին։
* Հայերենի այբուբենը սկզբում 36 տառ ուներ։
* Մեսրոպ Մաշտոցը թաղված է Օշական գյուղում։

**Բառագիտություն**

* **Բառատետրում արտագրել և սովորել հետևյալ բառերի բացատրությունները՝**
  + կենսագիր – կենսագրությունը գրող անձ
  + քարոզչություն – որևէ բան պրոպագանդել, լայն տարածել՝ ուղղորդելու նպատակով
  + արքունիք – թագավորի պալատ, արքայի ու պալատականների պաշտոնեությունը
  + հեղաշրջել – փոխել, շուռ տալ, վերածել մի ուրիշ բանի
  + ձուլվել – միախառնվել, միահյուսվել
* **Բառատետրում արտագրել և սովորել հետևյալ բառերի հոմանիշները**՝
  + սատարել-օգնել
  + արարել – ստեղծել
  + ուսանել-սովորել
  + համակրել – հավանել, սիրել
  + մտատանջություն – անհանգստություն, տագնապ, հոգս
* **Բառատետրում արտագրել և սովորել հետևյալ բառերի հականիշները**՝
  + Խավար – լույս
  + սին – լեցուն
  + ամրապնդել – թուլացնել
  + պայծառ – աղոտ, անփայլ, խամրած
  + բարեկամություն - թշնամություն
* **Բառատետրում մեկական տողով գրիր և սովորիր հետևյալ բառերի ուղղագրությունը․** *ընդունվել, հետևել, առաջնորդ, Պարթև*

**Գրերի կարևորությունը - հայ գրողների անդրադարձը գյուտի ստեղծմանը**

4-րդ դարի դժվարին ժամանակաշրջանումհայերը Մաշտոցի գյուտը համարել են հոգևոր ազատության, ինքնության և առաջադիմության նշան։ Այն իրոք հեղաշրջել է հայ կյանքը. հիմք է դրել լուսավորության ու առաջադիմության և մանավանդ ամրապնդել է ազգային գիտակցությունը:

Հայոց տառերի գյուտից հետո Մաշտոցը, ըստ Կորյունի, հրավեր է ստանում հարևան երկրներից (Վրաստանից ու Աղվանքից) և նրանց համար նույնպես հորինում է տառեր, հիմնում դպրոցներ` ամիսներով մնալով և ուսուցանելով այդ երկրներում, դրսևորելով ազգերի բարեկամության մի բարձր հոգի:

Իսկ Հայոց Աշխարհում նրա հնարած գիրը դառնում է ինքնապաշտպանության զենք ու վահան, դառնում է հայ ժողովրդի հարատև գոյության երաշխիքը. ապահովում է հայ ժողովրդի ինքնությունը, քան այդ կապահովեր հայկական մի թույլ պետություն` առանց ազգային գրի: Ուրիշ խոսքով` այն, ինչ չկարողացան անել հայոց արքաները զենքով, այդ կատարեց համեստ Մեսրոպը` իր հրեղեն տառերով:

Եվ մենք այսօր մեծ Մեսրոպի պայծառ հիշատակը խորապես հարգած կլինենք նրանով, եթե առավել ճոխացնենք, նրբացնենք ու կատարելագործենք մեր լեզուն, որպեսզի նա ավելի լավ ու ավելի լրիվ արտահայտի մեր ժամանակի մարդու բարդ ապրումները` հույզերն ու խոհերը:

Հայ գրողների անդրադարձը՝ գյուտի ստեղծմանը։

**Ստեփան Զորյան**

Չկորչելու համար ժողովրդին պետք է տալ գիր և գիրք իր իսկ լեզվով, որպեսզի նա չդառնա հոգևոր մուրացկան, այլ ապրի արժանապատվությամբ։

**ԼԵՈ** - **գիրք՝ Մեսրոպ Մաշտոց**

Լեոն, իր գրոքում շարադրելով հայերեն գրերի ստեղծման բուն պատմությունը, միանգամայն ճիշտ է բացահայտում Մաշտոցի գյուտի հանճարեղությունը, նրա լեզվաբանական էությունն ու նշանակությունը։

Նա նշում է, որ հատկապես կարևոր է Մաշտոցի ստեղծածը նրանով, որ այն հայ ժողովրդին տվեց հնարավոր ամենակատարյալ բանը՝ մի գործիք, որից ավելի ուժեղ հային հարկավոր չէր երկար ժամանակ։ Հայոց գրերը կարիք չունեցան փոփոխությունների նույնիսկ տարիներ դարեր անց։

Գրվել են բազում բանաստեղծություններ, որոնք նվիրված են եղել Մաշտոցին։ Դրանցից է հետևյալը

**Հովհաննես Շիրազ - ՄԵՍՐՈՊ ՄԱՇՏՈՑԻՆ**

Ո՛վ մեծագործ,

Մեսրոպ Մաշտոց,

Մեր առաջին

Բացված դպրոց,

Ամեն գիրդ՝

Անձեթ ճրագ,

Մեզ հայ պահող

Անմա՛ր կրակ:

Մեր առաջին

Լեզվի տաճար,

Լուսապայծառ

Հայոց հանճար:

Դու մեր Մեծ Պապ՝

Հացիկ գյուղից,

Մշո դաշտի

Քաղցրիկ հողից:

Շրթունքներով

Մեր մանկական՝

Քեզ հազա՜ր փառք

Հավերժական:

**Հարցեր և առաջադրանքներ**

* Ինչու՞ է կարևոր ազգի համար ունենալ սեփական գիր՝ այբուբեն :
* Հայ մեծանուն գրողներից ովքե՞ր են անդրադարձել գրերի կարևորությանը:
* Ինչու՞էկարևորազգերիհամարունենալսեփականգիրը
* Ո՞րնէհայերենթարգմանվածառաջին *նախադասությունը (*գրելնախադասությունըտետրում*)*
* ՀամացանցիցգտնելմեկհետաքրքիրփաստգրերիմասինկամՄաշտոցիկենսագրությանմասին։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

* Հայ գրերի գյուտի կարևորությունը ազգի համար, նախևառաջ*,* ազգայինինքնությունըպահպանելուևգիտակցելումեջէ։ Այն կենսական անհրաժեշտություն է սերունդներին կրթելու և դաստիարակելու գործում։
* Գրեթե բոլոր հայ գրողներն անդրադարձել են գրերի կարևորությանը։ Նշել առնվազն Ստեփան Զորյանի, Լեոյի և Շիրազի արտահայտած մտքերը։

**Քերականություն – Հնչյունների տեսակները**

* Հայերենն ունի 36 հնչյուն։ ***Տառը*** գրում ենք և կարդում, ***հնչյունը*** լսում ենք և արտասանում։ Օրինակ՝
  + նկար – 4 տառ, 5 հնչյուն
  + Երեք – 4 տառ, 5 հնչյուն
  + Ոզնի – 4 տառ, 5 հնչյուն
* Հնչյունները լինում են երկու տեսակ՝ ***ձայնավոր հնչյուններ***, որոնք երկար են արտասանվում, և ***բաղաձայն հնչյուններ***, որոնք կարճ և «ը» տառի օգնությամբ են արտասանվում:
  + Հայերենը ունի **6** ձայնավոր հնչյուն` ***ա, ի, ու, է, օ, ը***, որոնք գրվում են 8 տառով։ ***Է*** հնչյունի համար ունենք 2 տառ՝ ***է, ե***, իսկ ***օ*** հնչյունի համար՝  ***օ***, ***ո։***
  + Հայերենը ունի **30** բաղաձայն հնչյուններ՝ ***բ, գ, դ, զ, թ, ժ, լ, խ, ծ, կ, հ, ձ, ղ, ճ, մ, յ, ն, շ, չ, պ, ջ, ռ, ս, վ, տ, ր, ց, փ, ք, ֆ***

**Հարցեր և առաջադրանքներ**.

* Ի՞նչ է տառ։ Ի՞նչ է հնչյուն։
* Քանի ՞ հնչյուն և քանի տառ կա նշված բառերում:
* Քանի տեսակ են լինում հնչյունները և որո՞նք են։
* Քանի՞ ձայնավոր և քանի՞ բաղաձայն հնչյուն ունի հայերենը։ Որո՞նք են։

**Հանձնարարություններ**

1. **Նշված բառերում նշիր քանի տառ և քանի հնչյուն կա**
   * + Երևան —————————————
     + գլուխ —————————————
     + երգ —————————————
     + Ոչխար —————————————
     + Երկար —————————————
     + Կարևոր —————————————
     + մկրատ —————————————

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Լսել և կարդալ ներկայացված նյութը, դիտել տեսանյութը և վերարտադրել սեփական խոսքերով և պատասխանել նյութին վերաբերվող հարցերին
* բացատրել հանձնարարված բառերը
* մասնակցել խմբային աշխատանքին:
* Հասկանա տառ և հնչյուն հասկացությունները և կարողանա տարբերել միմյանցից
* տրված բառերում նշել տառերի և հնչյունների թիվը։
* տարբերել ձայնավոր և բաղաձայն հնչյունները